### Beslutningstema

I denne sag skal besluttes om [adresse] Tønder skal udbydes til salg, til hvilken mindstepris og under hvilke vilkår.

### Historik

Tønder Kommune købte i marts 2024 [adresse] i Tønder for nedrivningspuljen. Ejendommen fremstod i meget dårligt stand, samt var blevet kondemneret.

Bygningen er blevet nedrevet i april 2024.

### Sagsfremstilling

[adresse] Tønder er nu nedrevet, og grunden er gjort klar til at kunne udbydes til salg som en parcelhusgrund.

Grunden er beliggende i [adresse] og er 213 m². Den er omfattet af lokalplan nr. 051-610, hvor anvendelse er fastlagt til boligformål med helårsbeboelse. Der er et meget bevaringsværdigt bymiljø i området, så ny bebyggelse skal opføres således at den passer ind i gadebilledet.

Ifølge udbudsbekendtgørelsen skal grunden sælges i offentligt udbud, og salget skal ske til markedspris.

Der er derfor indhentet 3 ejendomsmægler vurderinger fra henholdsvis Nybolig, Realmæglerne og Advokatfirmaet Abelone Nielsen og Flemming Jespersen til vurdering af markedsprisen.

Vurderingerne lød på henholdsvis 250.000 kr. inkl. moms for Nybolig, 375.000 kr. inkl. moms for Realmæglerne og 350.000 kr. inkl. moms for Advokatfirmaet Abelone Nielsen og Frank Nørgaard.

Det foreslås derfor, at grunden udbydes offentligt til salg til en gennemsnitspris på 325.000 kr. inkl. moms.

Da der tidligere har ligget et hus på grunden, er alle tilslutningsafgifter betalt. Køber skal alene betale for genåbning.

Der tinglyses i forbindelse med salget en servitut om byggepligt med pligt til at opføre et færdiggjort hus på grunden indenfor 3 år fra overtagelsesdagen.

### Økonomi

Et salg vil give en indtægt på 325.000 kr. inkl. moms.

### Lovgrundlag

Udbudsbekendtgørelsen, Lokalplan 051-610.

### Indstilling Direktionen indstiller,

|  |  |
| --- | --- |
| at | [adresse] udbydes offentligt til salg for en mindstepris på 325.000 kr. inkl. moms, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Økonomiudvalget, 20. juni 2024, pkt. 31:

Indstillingen anbefales.

Isabella Mathiesen og Marius Jakobsen deltog ikke i mødet.

### Beslutning

Indstillingen godkendt.